OBRAZLOŽENJE REBALANSA FINANCIJSKOG PLANA DOMA ZA 
ODRASLE OSOBE BIDRUŽICA ZA 2026. GODINU

Razdjel/glava/aktivnost/ustanova: 086/60/A734193/A791010/564 
Dom za odrasle osobe Bidružica Desinić



 UVOD

	
	Dom za  odrasle osobe Bidružica Desinić je ustanova socijalne skrbi a osnovna djelatnost je davanje usluga smještaja, prehrane, stručno-socijalnog rada, zdravstvene pomoći i njege, psihosocijalne i radne rehabilitacije te okupacijskih aktivnosti osobama kojima je zbog njihovog psihofizičkog stanja potrebna stalna pomoć i njega.
Pružajući navedene usluge, Dom Bidružica provodi program skrbi za socijalno osjetljive skupine (4002), aktivnost skrbi za osobe s mentalnim oštećenjem (A734193), sukladno odredbama Zakona o socijalnoj skrbi.
	Korisnici doma smješteni su u tri objekta ukupnog kapaciteta smještaja za 284 korisnika. Brigu o korisnicima vodi 121 zaposlenik zaposlen na neodređeno vrijeme, prema stanju na dan 30.04.2026. godine.
	Osim osnovne djelatnosti, obavljamo i poslove pomoći i njege u kući (priprema i dostava toplih obroka za 32 korisnika, prema stanju na dan 30.04.2026. godine, a planirano je i čišćenje, pranje i drugi kućanski poslovi).
	U dva naša stana u Desiniću imamo u smještaju šest korisnika u programu organiziranog stanovanja.
	Smještaj korisnika u dva objekta minimalno zadovoljava postojeće standarde vezano za prostor i opremu, dok je stanje u najvećem objektu (srednja zgrada) nezadovoljavajuće te je izvršena dogranja i adaptacija. Također, u tijeku je zahvat energetske obnove zgrada Doma Bidružica, temeljem Ugovora o dodjeli bespovratnih sredstava za projekte koji se financiraju iz Nacionalnog plana oporavka i otpornosti.

1. [bookmark: _Hlk116298965]OBRAZLOŽENJE  OPĆEG DIJELA PRORAČUNA

[bookmark: _Hlk19691402][bookmark: _Hlk53042460]	Financijskim planom za 2026. godinu,  u skladu sa Uputom domovima socijalne skrbi  za izradu prijedloga financijskih planova proračunskih korisnika Državnog proračuna za razdoblje 2025. – 2027. godine za ustanove socijalne skrbi, bila su planirana potrebna sredstva za funkcioniranje Doma, prema dostavljenim limitima koji su određeni od strane Ministarstva rada, mirovinskoga sustava, obitelji i socijalne politike, u ukupnom iznosu od 5.046.598,00 eura. Pri tome su svi rashodi koji se financiraju iz izvora opći prihodi i primici (rashodi za zaposlene, materijalni rashodi, financijski rashodi te naknade građanima) bili planirani do visine  limita određenih od strane Ministarstva rada, mirovinskoga sustava, obitelji i socijalne politike, a rashodi koji se financiraju iz izvora ostali prihodi za posebne namjene (materijalni rashodi) planirani su bili do visine planiranih prihoda i primitaka za pojedinu proračunsku godinu. Ovim rebalansom Financijskog plana, radi promijenjenih okolnosti poslovanja tijekom 2026. godine, te potrebe uvođenja ograničenja potrošnje, odnosno ušteda, ukupni prihodi i ukupni rashodi planirani su u iznosu od 4.926.598,00 eura.
	Od ukupno navedenih rashoda od 4.926.598,00 eura na izvor opći prihodi i primici (11) odnosi se 4.254.113,00 eura, sukladno limitima koji su određeni od strane Ministarstva rada, mirovinskoga sustava, obitelji i socijalne politike te dodatno ovim rebalansom, a ostali izvori financiranja ostaju nepromijenjeni: na izvor prihodi za posebne namjene (43) odnosi se 550.000,00 eura, te na izvor vlastiti prihodi (31) odnosi se 92.528,00 eura, te na izvor (52) ostale pomoći 29.957,00 eura.

1.1. OBRAZLOŽENJE  PRIHODA I PRIMITAKA

Financijskim planom za razdoblje 2026. - 2028. godine, planirana su bila  potrebna financijska sredstva, a na temelju Uputa za izradu prijedloga financijskih planova proračunskih korisnika za razdoblje 2026. – 2028. godine za ustanove socijalne skrbi, te prema dostavljenim limitima koji su određeni od strane Ministarstva rada, mirovinskoga sustava, obitelji i socijalne politike za period 2026.- 2028. godine. 
Radi promijenjenih okolnosti poslovanja tijekom 2026. godine, te potrebe uvođenja ograničenja potrošnje, odnosno ušteda ovim rebalansom financijskog plana za 2026. godinu financijska sredstva planirana su u iznosu od 4.926.598,00 eura, od čega prihodi iz nadležnog proračuna iznose 4.254.113,00 eura, kako je određeno dostavljenim limitima te ovim rebalansom, dok ostali izvori financiranja ostaju nepromijenjeni: prihodi po posebnim propisima 550.000,00 eura, te vlastiti prihodi u iznosu od 92.528,00 eura.
Prijenos sredstava iz prethodne godine planiran je u iznosu od 404,00 eura, a odnosi se na prijenos viška vlastitih prihoda (izvor financiranja 31) iz prijašnjih godina.
Treba napomenuti da još nije donesen odgovarajući pravilnik koji će regulirati cijene i sudjelovanje u načinu plaćanja troškova smještaja u domovima socijalne skrbi, te nije u primjeni Odluka o cijenama socijalnih usluga. Zbog navedene situacije u kojoj se prihodi iz proračuna određuju limitima, a prihodi po posebnim propisima ograničeni su iz gore navedenih razloga, ustanove se nalaze u nezahvalnoj situaciji jer moraju osigurati socijalnu uslugu sukladno standardima, uz neizvjesna financijska sredstva.

1.2. [bookmark: _Hlk116292760]OBRAZLOŽENJE  RASHODA I IZDATAKA

Sukladno Uputama, Financijski plan za 2026. godinu u dijelu sveukupnih rashoda  predložen je u visini limita koji su određeni od strane Ministarstva rada, mirovinskoga sustava, obitelji i socijalne politike te ovog rebalansa temeljem promijenjenih okolnosti te potrebe uvođenja ograničenja potrošnje, odnosno ušteda, za izvor opći prihodi i primici, te planiranih raspoloživih prihoda iz izvora ostali prihodi za posebne namjene i vlastiti prihodi, te prenesenih vlastitih prihoda.	 
	Materijalni rashodi  planirani  su  u ukupnom iznosu od 1.486.383,00 eura (prije 1.606.383,00 eura),  odnosno za izvor financiranja opći prihodi i primici (11) do visine limita koji su određeni od strane Ministarstva rada, mirovinskoga sustava, obitelji i socijalne politike te ovim rebalansom, a za izvor financiranja ostali prihodi za posebne namjene (43) u visini planiranih prihoda i primitka za 2026. godinu.
	 Činjenica je da je u proteklih nekoliko godina došlo do velikog povećanja cijena roba i usluga i to moramo uvažiti kod planiranja potrebnih sredstava kako za ovu tako i za slijedeće godine. 
Rast cijena energenata, veliki rast cijena namirnica, sredstava za čišćenje i higijenu, povećanje rashoda za materijal za zdravstvenu zaštitu i njegu radi provođenja epidemioloških mjera,  realna su prijetnja koja može uzrokovati nedostatnost financijskih sredstava u narednim planskim razdobljima, što može dovesti do potrebe za traženjem i osiguravanjem dodatnih sredstava za pokriće rashoda. 
Prikaz pojedinih stavki rashoda:


	Rashodi za materijal i energiju (podskupina 322):

- Kod rashoda za namirnice, uzimajući u obzir cijene hrane na našem i globalnom tržištu, koje su u protekle dvije godine porasle 20-80%, a tijekom ove 2026. godine inflatorni utjecaj je više od 4,8 %, realno nije moguće daljnje smanjenje ovih izdataka jer oni tako planiranim sredstvima iznose dnevno oko 3,90 € po korisniku od čega je potrebno spremiti 3-5 obroka za pojedinog korisnika, uzimajući u obzir 284 korisnika, te obrok za 32 korisnika kojima se pruža usluga pripreme toplog obroka radi dostave po terenu. Naprotiv, smatramo da će se navedeni izdaci povećati radi navedenog trenda porasta cijena hrane na tržištu.
- Rashodi za materijal i sredstva za čišćenje i higijenu planirana su prema izvršenju u tekućoj i prethodnim godinama, uzimajući u obzir površinu unutarnjeg prostora za čišćenje od 6.600 m2, te na bazi 284 korisnika kojima je potrebno osigurati higijenu i njegu. Uzimajući u obzir cijene sredstava za čišćenje i higijenu, koje su  u tekućoj godini porasle preko 5%,  vrlo je teško realizirati nabave s planiranim sredstvima Financijskog plana.
- Rashodi za materijal za zdravstvenu zaštitu i njegu korisnika planirani su na temelju izvršenja u tekućoj godini, te informacijama zdravstvene službe Doma o minimalnim potrebama na bazi 284 korisnika. Temeljem redefiniranih procjena, očekuje se ušteda od 60.000,00 eura.
- Rashodi za odjeću i obuću korisnika planirani su temeljem minimalnih potreba za ljetnom i zimskom odjećom i obućom za 284 korisnika sa mentalnim teškoćama (radi čega dolazi po pojačanog trošenja odjeće i obuće) te prema izvršenju u prijašnjim godinama, te cijenama robe u tekućoj godini.   
- Rashodi za energiju (loživo ulje, el. energija, plin, motorni benzin  i dizel gorivo), znatno su se povećali, a zbog  sadašnje cijene energenata i situacije na svjetskom tržištu, nije realno očekivati da bi u idućoj godini mogli biti niži, naprotiv, prognoze uglavnom govore suprotno. Dom Bidružica za grijanje, pripremu tople sanitarne vode i proizvodnju pare za potrebe praonice rublja još uvijek kao energent koristi loživo ulje. Godišnje potrebe iznose oko 200.000 litara, te su na temelju te potrebe i izvršenja u tekućoj i prethodnim godinama izvršena planiranja za 2026. godinu. Potrošnja navedenog energenta se intenzivira dolaskom hladnijih dana odnosno sezone grijanja (jesen i zima). Izdaci za električnu energiju također su planirani u dosadašnjim utrošenim količinama, a prema cijenama ugovorenim od strane Središnjeg državnog ureda za središnju javnu nabavu. Zbog nastavka Vladinih mjera ograničenja cijena energenata (loživo ulje, el. energija, plin, motorni benzin  i dizel gorivo) i povoljne klimatološke situacije, te nastavka trenda umjerenih cijena energenata, smanjena su sredstva na materijalnim rashodima u iznosu od 60.000,00 eura.
	Ove dvije grupe rashoda, materijal i sirovine i energija (odjeljak 3222 i 3223) imaju vrlo velik utjecaj na ukupnu visinu materijalnih rashoda jer čine preko 66% ukupnih materijalnih rashoda Doma (skupina 32).
            - Kod materijala i usluga za održavanje opreme, postrojenja, zgrada, vozila 
treba napomenuti da su izdaci iz godine u godinu sve veći da bi se sve moglo održati u zadovoljavajućoj funkciji, radi izostanka većih ulaganja u dugotrajnu imovinu (obnavljanje opreme, adaptacije i rekonstrukcije objekata). U svakodnevnom životu i radu Doma iskazuje se tendencija većeg ulaganja u održavanje prostora (podovi, sanitarije, namještaj, stolarija) i opreme, te održavanja čistoće i higijene prostora i opreme što će biti popraćeno i potrebnim sredstvima u Financijskom planu.
            -  Rashodi za komunalne usluge (opskrba vodom, odvoz smeća, dezinsekcija i deratizacija, dimnjačarske usluge, pogrebni troškovi korisnika) planirani su prema izvršenju u tekućoj i prethodnim godinama, te na bazi sadašnjih cijena komunalnih usluga.


Financijski rashodi:

	Financijski rashodi za 2026. godinu planirani su prema odrednicama u uputi, u ukupnom iznosu od 4.523,00 eura godišnje.

Naknade građanima i kućanstvima:
Temeljem odredbi Zakona o socijalnoj skrbi (NN 18/22) nadležni centri za socijalnu skrb u rješenje o priznavanju prava na socijalnu uslugu navode i pravo korisnika na   naknadu za osobne potrebe u mjesečnom iznosu. Prema prijašnjim odredbama zakona ta naknada iznosila je 20% iznosa osnovice (15,00 € mjesečno),  dok prema novim  rješenjima nadležnih područnih ureda Zavoda za socijalnu skrb sve više korisnika socijalne usluge ostvaruje pravo na navedenu naknadu u iznosu od 50% iznosa osnovice (37,50 € mjesečno).
Rashodi za naknade građanima i kućanstvima za 2026. godinu planirani su prema sadašnjim obvezama za naknade za osobne potrebe korisnicima (džeparce korisnika) prema rješenjima područnih ureda Zavoda za socijalnu skrb, te mogućim povećanjem navedenih rashoda na teret proračuna ukoliko bi došlo do korekcije cijena socijalnih usluga. 


2. OBRAZLOŽENJE  POSEBNOG DIJELA PRORAČUNA
				
Dom za odrasle osobe Bidružica provodi program skrbi za socijalno osjetljive skupine 
(4002) preko aktivnosti skrbi o osobama s mentalnim oštećenjem (A734193 i A791010), sukladno odredbama Zakona o socijalnoj skrbi.
	Ukupni rashodi za 2026. godinu na programu (4002) Skrb za socijalno osjetljive skupine, aktivnost (A734193) Skrb o osobama s mentalnim oštećenjem iznose 4.804.113,00 eura. Od toga rashodi za zaposlene iz izvora (11) opći prihodi i primici iznose 3.303.405,00 eura, materijalni rashodi iznose 1.391.625,00 eura (iz izvora 11 opći prihodi i primici 741.625,00 eura, te iz izvora 43 prihodi za posebne namjene 550.000,00 eura) financijski rashodi iz izvora (11) opći prihodi i primici iznose 4.523,00 eura, naknade građanima iz izvora (11) opći prihodi i primici iznose 104.560,00 eura.
Ukupni rashodi za 2026. godinu na programu (4002) Skrb za socijalno osjetljive skupine, aktivnost (A791010) Skrb o osobama s mentalnim oštećenjem (iz evidencijskih prihoda) iznose 122.485,00 eura. Od toga rashodi za zaposlene iz izvora (52) ostale pomoći  (HZZ pripravništvo) iznose 27.727,00 eura, materijalni rashodi iz izvora (31) vlastiti izvori iznose 92.528,00 eura, te iz izvora (52) ostale pomoći iznose 2.230,00 eura.    

